Imtella' Jannar 17, 2021 Inqatlu żewġ imħallfin nisa li jaħdmu fil-Qorti Suprema f'Kabul fl-Afganistan. In-nisa kienu fil-mira ta' rġiel armati waqt li kienu qed jivvjaġġaw lejn il-post tax-xogħol f'karozza. Ix-xufier indarab ukoll. Il-qtil ta' dawn iż-żewġ imħallfin huma l-aħħar minn sensiela ta' delitti fl-aħħar xhur li fil-mira tagħhom kien hemm ġurnalisti, attivisti u persuni politiċi oħra. Ħadd għadu ma ħa responsabilità ta' dan l-attakk. Il-vjolenza reġgħet għolliet rasha hekk kif il-President Amerikan Donald Trump kompla jirtira truppi Amerikani mill-pajjiż u għad fadal biss 2,500. Il-Viċi President Afghan qal li l-irtirar tat-truppi Amerikani mill-pajjiż iżid ir-riskju ta' aktar vjolenza f'pajjiż diġà instabbli.